Raadslid in KZN ontvoer | Nuus24
Raadslid in KZN ontvoer
Vermoorde ANC-takleiers ter ruste gelê
Durban – 'n Raadslid van KwaMashu is deur vyf mense ontvoer, het die KwaZulu-Natalse polisie Saterdag bevestig.Kapt. Thulani Zwane sê die raadslid is Vrydagaand ontvoer. Meer inligting oor die motief agter die ontvoering is nog nie bekend nie, en die polisie kan nog nie verdere besonderhede bekendmaak nie."Sowat 1 000 mense het ná die ontvoering Vrydagaand na die KwaMashu-polisiestasie opgemars."Nathi Mthethwa, die minister van polisie, sal na verwagting later Saterdag meer besonderhede gee oor die ontvoering.– Volg Nuus24 op Twitter.
Lees meer oor: kwazulu-natal | misdaad | ontvoerings VOLGENDE OP NUUS24X 10 sterf naweek op Wes-Kaapse paaie | Netwerk24
Deur Jackie Kruger 19 Mei 2019 12:13
Tien mense is reeds die naweek op paaie in die Wes-Kaap dood.
’n 42-jarige vrou is Saterdagaand in ’n ongeluk in Ocean View dood en ’n 19-jarige voetganger is dieselfde aand in Lentegeur doodgery.
’n 40-jarige voetganger is vroeër die aand op die N1 naby die Paarl dood.
’n 57-jarige motorfietsryer is Saterdag in ’n ongeluk in Seepunt dood en twee voetgangers is die oggend kort ná middernag in Maitland doodgery.
’n 29-jarige man is vroeër die aand by Du Noon doodgery.
Vrydag is ’n manspassasier in ’n motorongeluk in Riebeek-Wes dood. Twee passasiers is in ’n ongeluk in Worcester dood.
Die verkeersowerhede het meer as 3 000 motoriste van die pad getrek en byna die helfte is vir alkoholmisbruik getoets.
35 bestuurders is weens dronkbestuur aangekeer. Die hoogste alkohollesing was in Somerset-Wes waar ’n bestuurder vyf keer oor die wettige perk was.
’n Verdere ses bestuurders is in hegtenis geneem weens ’n verskeidenheid oortredings wat wissel van vervalste dokumente tot die besit van dwelms.
’n Onwettige immigrant is in George aangekeer.
Die verkeersowerhede het meer as 460 boetes ter waarde van altesame meer as R500 000 uitgereik.
Een bestuurder het 170 km/h in ’n 120 km/h-sone gekry in Brackenfell, noord van Kaapstad. By Swellendam het ’n bestuurder 142 km/h in ’n 100 km/h-sone gery.